Vyhodnotenie medzirezortného pripomienkového konania

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 322/2003 Z. z. o ochrane zvierat chovaných na farmárske účely v znení nariadenia vlády Slovenskej republiky č. 368/2007 Z. z  

Spôsob pripomienkového konania	 	
Počet vznesených pripomienok, z toho zásadných	26  / 1 	
Počet vyhodnotených pripomienok	26 	
		
Počet akceptovaných pripomienok, z toho zásadných	14  / 0 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	9  / 1 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	1 (1o,0z) 	 	 	 	
3 .	Konfederácia odborových zväzov Slovenskej republiky 	 	 	x 	 	
4 .	Asociácia zamestnávateľských zväzov a združení Slovenskej republiky 	 	 	x 	 	
5 .	Národná banka Slovenska 	1 (1o,0z) 	 	 	 	
6 .	Najvyšší kontrolný úrad Slovenskej republiky 	 	 	x 	 	
7 .	Odbor aproximácie práva sekcie vládnej legislatívy Úradu vlády SR 	11 (11o,0z) 	 	 	 	
8 .	Štatistický úrad Slovenskej republiky 	2 (2o,0z) 	 	 	 	
9 .	Správa štátnych hmotných rezerv Slovenskej republiky 	 	 	x 	 	
10 .	Ministerstvo kultúry Slovenskej republiky 	 	 	x 	 	
11 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
12 .	Protimonopolný úrad Slovenskej republiky 	 	 	x 	 	
13 .	Úrad geodézie, kartografie a katastra Slovenskej republiky 	 	 	 	x 	
14 .	Ministerstvo obrany Slovenskej republiky 	 	 	x 	 	
15 .	Úrad jadrového dozoru Slovenskej republiky 	 	 	x 	 	
16 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
17 .	Ministerstvo zahraničných vecí a európskych záležitostí Slovenskej republiky 	 	 	x 	 	
18 .	Ministerstvo hospodárstva Slovenskej republiky 	1 (1o,0z) 	 	 	 	
19 .	Úrad vlády Slovenskej republiky 	 	 	 	x 	
20 .	Ministerstvo zdravotníctva Slovenskej republiky 	 	 	x 	 	
21 .	Ministerstvo práce, sociálnych vecí a rodiny Slovenskej republiky 	 	 	x 	 	
22 .	Ministerstvo financií Slovenskej republiky 	3 (3o,0z) 	 	 	 	
23 .	Ministerstvo školstva, vedy, výskumu a športu Slovenskej republiky 	3 (3o,0z) 	 	 	 	
24 .	Najvyšší súd Slovenskej republiky 	 	 	x 	 	
25 .	Ministerstvo spravodlivosti Slovenskej republiky 	 	 	x 	 	
26 .	Národný bezpečnostný úrad 	 	 	 	x 	
27 .	Ministerstvo dopravy, výstavby a regionálneho rozvoja Slovenskej republiky 	 	 	x 	 	
28 .	Úrad priemyselného vlastníctva Slovenskej republiky 	 	 	x 	 	
29 .	Ministerstvo životného prostredia Slovenskej republiky  	 	 	x 	 	
30 .	Ministerstvo vnútra Slovenskej republiky 	2 (2o,0z) 	 	 	 	
31 .	Verejnosť 	1 (1o,0z) 	 	 	 	
32 .	Slovenská poľnohospodárska a potravinárska komora 	1 (0o,1z) 	 	 	 	
	SPOLU	26 (25o,1z) 	0 (0o,0z) 	18 	4 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	K bodu 11 
Pretože sa do právneho predpisu vkladá nová príloha, bod 11 odporúčame upraviť podľa bodu 41 prílohy č. 5 k Legislatívnym pravidlám vlády Slovenskej republiky.  ,
	O 	N 	Pripomienka nebola predkladateľom akceptovaná. V návrhu nariadenia vlády budú komplexne uvedené všetky tri prílohy nariadenia vlády vrátane ich nadpisov, pričom to, že dôjde k vloženiu novej prílohy č. 2 s novým znením je dostatočne zdôrazňované aj v predkladacej správe rovnako i v dôvodovej správe k návrhu nariadenia vlády. Adresát nariadenia vlády si v konečnom dôsledku musí na základe uvádzacej vety k príslušnému novelizačnému bodu osvojiť všetky tri prílohy. Z hľadiska legislatívnej techniky nie je potrebné v samostatnom novelizačnom bode uvádzať vypustenie doterajších príloh a v ďalšom bode uviesť vloženie novej prílohy, kedže návrh nariadenia vlády obsahuje komplexné znenie všetkých troch príloh. 	
NBS 	 Z hľadiska legislatívnej techniky však odporúčame v Čl. II uviesť konkrétny dátum navrhovanej účinnosti podľa bodu 62 prílohy č. 5 k Legislatívnym pravidlám vlády SR. 	O 	A 	Pripomienka bude zapracovaná do textu. 	
OAP SVL ÚV SR 	Všeobecne 
1. Aproximačné nariadenia je vláda SR oprávnená vydávať na vykonanie zmlúv podľa čl. 7 ods. 2 Ústavy SR. Z návrhu ako aj z predkladacej správy však vyplýva, že návrhom sa upravujú technické požiadavky v neharmonizovanej právnej oblasti, ktoré majú byť predmetom vnútrokomunitárneho pripomienkového konania. Ustanovenia návrhu, ktoré obsahujú neharmonizovanú právnu úpravu, žiadame z návrhu vypustiť, nakoľko nemôžu byť súčasťou aproximačného nariadenia. 	O 	ČA 	Predkladateľom bude vykonaná upravená právna úprava, tak aby nariadenie vlády SR vydané na základe zákona č. 19/2002 Z. z. bolo v súlade s týmto zákonom a rovnako, aby neprekračovalo povolené medze úpravy určenej preberanou smernicou 98/58/ES. 
Ministerstvo pôdohospodárstva a rozvoja vidieka SR pri predkladanej úprave minimálnych požiadaviek na parametre ustajnenia hlavných druhov a kategórií hospodárskych zvierat uvedených v prílohe č. 2 vychádza zo splnomocnenia uvedeného v článku 10 ods. 2 Smernice 98/58/ES, podľa ktorého „...(členské štáty) môžu udržiavať alebo uplatňovať na svojich územiach prísnejšie ustanovenia na ochranu zvierat chovaných na hospodárske účely, než sú ustanovenia uvedené v tejto smernici. Sú povinné informovať Komisiu o všetkých takýchto opatreniach. Členské štáty sú povinné oznámiť Komisii texty hlavných ustanovení vnútroštátneho práva, ktoré prijmú v oblasti upravenej touto smernicou.“ , a preto má za to, že príloha č. 2 je v súlade so smernicou a tým pádom aj plne akceptovateľná ako súčasť nariadenia vlády SR č. 322/2003 Z. z. vzhľadom na vyššie uvedené. 	
OAP SVL ÚV SR 	Všeobecne 
2. V predkladacej správe a vo všeobecnej časti dôvodovej správy sa uvádza, že návrh nariadenia preberá niektoré ustanovenia rozhodnutia Komisie zo 14. novembra 2006 o minimálnych požiadavkách na zber informácií počas kontrol miest produkcie, na ktorých sa určité zvieratá chovajú na hospodárske účely (2006/778/ES). Upozorňujeme, že rozhodnutie, ako právny akt Európskej únie, je záväzné v celom rozsahu pre tých, ktorým je určené a jeho implementácia si nevyžaduje transpozíciu jeho ustanovení do vnútroštátneho právneho poriadku. Rozhodnutie 2006/778/ES je určené členským štátom EÚ a na účely jeho implementácie je potrebné iba ustanoviť príslušný vnútroštátny orgán, ktorý plní úlohy podľa tohto rozhodnutia. V tejto súvislosti však vzhľadom na ustanovenie čl. 2 ods. 2 Ústavy SR upozorňujeme, že aproximačným nariadením nie je možné upravovať nové kompetencie štátnych orgánov; každé konanie štátneho orgánu upravené v ustanoveniach aproximačného nariadenia musí mať oporu v zákone. 
Vzhľadom na uvedené žiadame návrh nariadenia upraviť tak, aby sa ním, ak je to potrebné a v súlade s Ústavou SR, zabezpečili vnútroštátne vykonávacie opatrenia na účely rozhodnutia 2006/778/ES, pričom je však potrebné z návrhu nariadenia ako aj z platného nariadenia č. 322/2003 Z. z. vypustiť právnu úpravu, ktorá je duplicitná s rozhodnutím 2006/778/ES. V nadväznosti na vykonané zmeny bude tiež potrebné upraviť znenie predkladacej správy a dôvodovej správy. 	O 	A 	Pripomienka bola akceptovaná. 
Z predkladaného návrhu nariadenia vlády Slovenskej republiky bude úprava, ktorá je obsiahnutá v Rozhodnutí 2006/778/ES vypustená. 
Rovnako bude tomu prispôsobená aj dôvodová správa a predkladacia správa. 	
OAP SVL ÚV SR 	Všeobecne 
3. Vzhľadom na to, že prílohou č. 1 návrhu nariadenia sa preberá príloha smernice 98/58/ES v platnom znení a niektoré novelizačné body návrhu menia ustanovenia platného nariadenia, ktorými sa zabezpečila transpozícia tejto smernice, je potrebné do materiálu k návrhu priložiť tabuľky zhody so smernicou 98/58/ES. 	O 	A 	Tabuľka zhody so Smernicou 98/58/ES bude priložená. 	
OAP SVL ÚV SR 	K čl. I bodu 4 
V § 5 ods. 2 nariadenia č. 322/2003 Z. z. navrhujeme slová „každé dva roky k poslednému pracovnému dňu v mesiaci apríl“ nahradiť slovami „podľa osobitného predpisu2a).“ V poznámke pod čiarou k odkazu 2a) je potrebné uviesť: „čl. 8 rozhodnutia Komisie zo 14. novembra 2006 o minimálnych požiadavkách na zber informácií počas kontrol miest produkcie, na ktorých sa určité zvieratá chovajú na hospodárske účely (2006/778/ES) (Ú. v. EÚ L 314, 15.11.2006) v platnom znení.“ 	O 	A 	Pripomienka bola zapracovaná do textu. Návrh nariadenia vlády obsahuje nové znenie § 5. 	
OAP SVL ÚV SR 	K čl. I bodu 4 až 7 
Ustanovenia § 5 a § 6 nariadenia č. 322/2003 Z. z. obsahujú úpravu týkajúcu sa hlásenia výsledkov kontrol. Ustanovenia § 5 ods. 2 a § 6 ods. 3 upravujú duplicitne informačnú povinnosť Štátnej veterinárnej a potravinovej správy voči Európskej komisii. Duplicitnú úpravu žiadame odstrániť. (Ustanovenie § 6 ods. 3 navyše duplicitne upravuje skutočnosti upravené v rozhodnutí 2006/778/ES.) Vzhľadom na to, že návrhom sa zároveň z § 6 vypúšťa odsek 2, navrhujeme zlúčiť ustanovenia § 5 a 6 nariadenia alebo ustanovenie § 5 ods. 2 presunúť do § 6. 	O 	A 	Pripomienka bola zapracovaná do textu, duplicitné ustanovenia boli odstránené. 
Návrh nariadenia vlády SR obsahuje nové znenie § 5, pričom § 6 je vypustený bez náhrady. 	
OAP SVL ÚV SR 	K čl. I bodu 9 
Žiadame preformulovať znenie § 8 ods. 1 nariadenia č. 322/2003 Z. z., nakoľko z jeho aktuálneho znenia vyplýva, že konštituuje oprávnenie Európskej komisie, čo však prostredníctvom nariadenia vlády nie je možné. Zároveň v § 8 ods. 1 nariadenia žiadame slová „právnych predpisov Európskeho spoločenstva“ nahradiť slovami „právne záväzných aktov Európskej únie“. 	O 	A 	Po vyhodnotení pripomienkového konania dôjde k inej právnej úprave a teda k novému zneniu § 8.  	
OAP SVL ÚV SR 	K čl. I bodu 11  
1. Účelom bodu 19 prílohy č. 1 je transpozícia bodu 19 prílohy smernice Rady 98/58/ES z 20. júla 1998 o ochrane zvierat chovaných na hospodárske účely, ktorý znie: „Dovtedy, kým sa v súlade s postupom ustanoveným v článku 5 neprijmú osobitné ustanovenia týkajúce sa zmrzačenia, a bez toho, aby bola dotknutá smernica 91/630/EHS, platia príslušné vnútroštátne ustanovenia v súlade so všeobecnými ustanoveniami zmluvy.“ Domnievame sa, že na účely náležitej transpozície tohto ustanovenia je postačujúce v návrhu odkázať na príslušnú vnútroštátnu úpravu týkajúcu sa zmrzačenia, ktorá sa v SR uplatňuje. Nie je potrebné účinnosť ustanovenia podmieňovať prijatím budúcich právnych predpisov na úrovni EÚ. Ak sa také v budúcnosti príjmu, súlad sa zabezpečí novelizáciou nariadenia. Ak už však bola prijatá právna úprava na úrovni EÚ, odporúčame odkázať na túto úpravu. 	O 	A 	Predkladateľ pripomienku akceptuje, a druhá časť vety bude z bodu 19 prílohy č. 1 odstránená. V bode 19 bude odkázané na zákon č. 39/2007 Z. z. o veterinárnej starostlivosti v znení neskorších predpisov. 	
OAP SVL ÚV SR 	K čl. I bodu 11  
2. Z bodu 11 návrhu je potrebné vypustiť prílohu č. 3, ktorá kopíruje tabuľky prílohy IV rozhodnutia 2006/778/ES. 	O 	A 	Pripomienka bola akceptovaná. 	
OAP SVL ÚV SR 	K čl. I bodu 11  
3. V prílohe č. 4 je potrebné opraviť citáciu preberaných a vykonávaných právne záväzných aktov Európskej únie nasledovne: 
„1. Smernica Rady 98/58/ES z 20. júla 1998 o ochrane zvierat chovaných na hospodárske účely (Mimoriadne vydanie Ú. v. EÚ, kap. 3/zv. 23) v znení nariadenia Rady (ES) č. 806/2003 zo 14. apríla 2003 (Mimoriadne vydanie Ú. v. EÚ, kap. 1/zv. 04). 
2. Rozhodnutie Komisie zo 14. novembra 2006 o minimálnych požiadavkách na zber informácií počas kontrol miest produkcie, na ktorých sa určité zvieratá chovajú na hospodárske účely (2006/778/ES) (Ú. v. EÚ L 314, 15.11.2006) v znení nariadenia Komisie (EÚ) č. 519/2013 z 21. februára 2013 (Ú. v. EÚ L 158, 10.06.2013).“ 	O 	A 	Pripomienka bola akceptovaná a príloha bola zmenená. 
 	
OAP SVL ÚV SR 	K doložke zlučiteľnosti 
1. V bode 3 písm. a) je potrebné uviesť citáciu smernice 98/58/ES nasledovne: „Smernica Rady 98/58/ES z 20. júla 1998 o ochrane zvierat chovaných na hospodárske účely (Mimoriadne vydanie Ú. v. EÚ, kap. 3/zv. 23) v platnom znení“. 	O 	A 	Pripomienka bola zapracovaná do doložky zlučiteľnosti. 	
OAP SVL ÚV SR 	K doložke zlučiteľnosti 
2. Ako publikačný zdroj rozhodnutia 2006/778/ES je potrebné uviesť: „(Ú. v. EÚ L 314, 15.11.2006)“. Za publikačný zdroj rozhodnutia 2006/778/ES je potrebné doplniť slová „v platnom znení“. 	O 	A 	Pripomienka bola zapracovaná do doložky zlučiteľnosti. 	
ŠÚ SR 	K bodu 3 
Odporúčame uviesť uvádzaciu vetu „Doterajší text § 4 sa označuje ako odsek 1 a dopĺňa sa odsekom 2, ktorý znie:“. 	O 	A 	Pripomienka bola zapracovaná do textu. 	
ŠÚ SR 	K bodu 11  
Odporúčame poznámky pod čiarou k odkazom 5 a 6 uvedené v prílohe č. 4, uviesť za prílohou č. 1. 
 	O 	N 	Po vyhodnotení pripomienkového konania dôjde k inej právnej úprave. 
V predkladanom návrhu nariadenia vlády SR boli prílohy č. 1 až 4 citované ako celok, kontinuálne za sebou, preto sa poznámky pod čiarou, aj keď sa viazali len k prílohe č. 1, musia uvádzať až za záverečnou citovanou prílohou č. 4.  	
MH SR 	k Doložke vybraných vplyvov 
V Doložke vybraných vplyvov odporúčame vyznačiť namiesto "žiadne vplyvy" „negatívne vplyvy“ na podnikateľské prostredie, vypracovať v zmysle Jednotnej metodiky na posudzovanie vybraných vplyvov Analýzu vybraných vplyvov na podnikateľské prostredie a uvedené skutočnosti odporúčame zapracovať do predkladacej správy. 
Odôvodnenie: 
V súvislosti s doplnením prílohy č. 2 (Čl. I. bod 3), ktorá obsahuje Minimálne požiadavky na parametre ustajnenia hospodárskych zvierat, môžu vzniknúť podnikateľom dodatočné náklady, čo predstavuje negatívny vplyv na podnikateľské prostredie. 	O 	N 	Predkladateľ pripomienku neakceptuje, nie je nutné vypracúvať Analýzu vybraných vplyvov na podnikateľské prostredie. 

Odôvodnenie: 
Stanovené minimálne požiadavky na parametre ustajnenia chovu hospodárskych zvierat sú spodným limitom, chovateľ však môže zabezpečiť svojim zvieratám lepšie životné podmienky, pričom sa rozhoduje najmä podľa zdravotného stavu zvierat, správania zvierat a ich produkčných ukazovateľov, ako aj podľa technologických a prevádzkových možností svojho chovu. Parametre ustajnenia hospodárskych zvierat stanovené v návrhu nariadenia vlády sú výsledkom dlhodobých vedeckých poznatkov a praktických skúseností v chove hospodárskych zvierat sledovaných a vyhodnotených vedecko-výskumným pracoviskom NPPC - Výskumný ústav živočíšnej výroby Nitra. Podkladom pre tieto pravidlá boli parametre ustanovené vo vyhláške Ministerstva pôdohospodárstva Slovenskej republiky č. 230/1998 Z. z. o chove hospodárskych zvierat a o usmrcovaní jatočných zvierat, ktorá však bola zrušená zákonom č. 39/2007 Z. z. o veterinárnej starostlivosti v znení zákona č. 299/2009 Z. z. Parametre v návrhu nariadenia vlády sú v porovnaní s pravidlami v predtým platnej uvedenej vyhláške len mierne aktualizované a nemali by prinášať významné zmeny a investície pre chovateľov. 	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy. 	O 	A 	 	
MF SR 	Všeobecne 
Návrh je potrebné zosúladiť s čl. 6 Legislatívnych pravidiel vlády SR (napr. v čl. I prílohe č. 1 časti Kontrola zvierat bode 1 odstrániť terminologickú nepresnosť pojmu „dostatočne početný personál s primeranými schopnosťami a profesionálnym oprávnením“, v bode 2 odstrániť terminologickú nepresnosť pojmov „pohoda“, „včasnej pozornosti ľudí“, „dôkladne kontrolované“, „v iných zariadeniach“, „podobným spôsobom“, „v intervaloch dostatočných na vylúčenie akéhokoľvek utrpenia“, v bode 3 odstrániť terminologickú nepresnosť pojmu „primerané stále osvetlenie“, v bode 4 odstrániť terminologickú nepresnosť pojmov „vhodne ošetrené“, „ak je to potrebné a ak je to možné“, „vhodnom ustajnení s dostatkom suchej pohodlnej podstielky“, v časti Voľnosť pohybu zvierat bode 7 odstrániť terminologickú nepresnosť pojmu „s uznávanými skúsenosťami a vedeckým poznaním“ v časti Stavby a ustajnenie bode 11 odstrániť terminologickú nepresnosť pojmov „bez primeraného času oddychu“ a „primerané umelé osvetlenie“, v časti Zvieratá chované mimo stavieb bode 12 odstrániť terminologickú nepresnosť slov „tam, kde je to potrebné“ a pojmu „nepriazni počasia“, v časti Automatické a mechanické zariadenia odstrániť terminologickú nepresnosť pojmu „pohoda zvierat“ vo všetkých tvaroch a slov „pravidelne testovať“, v časti Krmivo, voda a iné látky bode 15 odstrániť terminologickú nepresnosť slov „v intervaloch podľa ich fyziologických potrieb“, v časti Krmivo, voda a iné látky bode 16 odstrániť terminologickú nepresnosť pojmov „vhodnému vodnému zdroju“ a „iným spôsobom“, v bode 17 odstrániť terminologická nepresnosť slov „nežiaduci účinok súťaženia medzi zvieratami“, v bode 18 odstrániť terminologickú nepresnosť pojmov „vedeckými štúdiami pohody zvierat“ a „uznávanými skúsenosťami“, „špecifických ustanovení v súlade s požiadavkami Európskej únie“, v bode 21 odstrániť terminologickú nepresnosť pojmu „pohodu“), s čl. 9 ods. 7 týchto pravidiel (v čl. II absentuje dátum navrhovanej účinnosti) a s prílohou č. 5 týchto pravidiel (napr. v čl. I prílohe č. 1 časti Voľnosť pohybu zvierat bod 7 zosúladiť s bodom 5 tejto prílohy, v časti Krmivo, voda a iné látky bod 20 zosúladiť s bodom 3 tejto prílohy). 	O 	ČA 	Pripomienka bola čiastočne zapracovaná do vlastného materiálu, tzn. že niektoré pojmy v prílohe č. 1 sa menili v súlade so znením prílohy Smernice 1998/58/ES tak, aby korešpondovali po obsahovej i jazykovej stránke s prílohou smernice. Avšak zdôrazňujeme, že príloha č. 1 je transponovaným znením Smernice 98/58/ES v platnom znení a preto sa tieto pojmy preberali v danom vyjadrení. 	
MF SR 	K prílohe č. 1 
Odporúčam v 
a) časti Vedenie záznamov bode 6 špecifikovať rozhodnú skutočnosť, od ktorej začína plynúť povinnosť uchovávania záznamov, 
b) časti Vykonávanie zákrokov bode 19 za slovo „nariadenie“ vložiť slovo „vlády“ a špecifikovať rozsah, v akom sa ustanovenia osobitného predpisu vzťahujú na navrhované nariadenie vlády (napr. vložením slov „rovnako“ resp. „primerane“) a v bode 20 vypustiť slová „hociktorého z dotknutých“ ako nadbytočné. 	O 	ČA 	Pripomienky boli čiastočne akceptované. 
Prvá pripomienka nebola akceptovaná, nakoľko ani v preberanej Smernici 1998/58/ES v danom bode prílohy nie je špecifikovaná rozhodná skutočnosť pre počítanie lehoty na uchovávanie záznamov. 
Slovo "vlády" a slovo "primerane" boli zapracované. 
Slová "hociktorého z dotknutých" boli nahradené slovami "ktorémukoľvek z dotknutých". 	
MŠVVaŠ SR 	Čl. I body 4 a 5 
V súvislosti s vykonávaním kontrol "zodpovedným orgánom" definovaným v § 2 písm. c) nariadenia vlády Slovenskej republiky č. 322/2003 Z. z. o ochrane zvierat chovaných na farmárske účely treba v odkaze pod čiarou k poznámke 2 slová "§ 4 ods. 3 zákona č. 488/2002 Z. z. o veterinárnej starostlivosti a o zmene niektorých zákonov." nahradiť slovami "§ 4 ods. 3 zákona č. 39/2007 Z. z. o veterinárnej starostlivosti v znení neskorších predpisov." 
Odôvodnenie: 
Zrušenie Čl. II zákona č. 488/2002 Z. z. o veterinárnej starostlivosti a o zmene niektorých zákonov v znení neskorších predpisov. Pripomienka je nad rámec predloženého návrhu. 	O 	N 	V zmysle bodu 37 prílohy č. 5 Legislatívnych pravidiel vlády Slovenskej republiky, poznámku pod čiarou spravidla nemožno novelizovať v samostatnom novelizačnom bode. Uvedené by bolo možné a vhodné najmä v tom prípade, ak by sa novelizoval aj § 2 nariadenia vlády SR č. 322/2003 Z. z. v znení neskorších predpisov. 	
MŠVVaŠ SR 	príloha č. 1 bod 18 
Z dôvodu lepšej zrozumiteľnosti a jednoznačnosti navrhujeme slová "len ak" nahradiť slovami "okrem prípadov, ak". 	O 	A 	Pripomienka bola zapracovaná do vlastného materiálu. 	
MŠVVaŠ SR 	príloha č. 1 bod 19 
Odporúčame text 19. bodu zaradiť do paragrafového znenia nariadenia z dôvodu, že rieši pôsobnosť a účinnosť právnej úpravy. Zároveň navrhujeme štylistickú úpravu jeho znenia: 
"Na vykonávanie opatrení pri zabezpečovaní podmienok na ochranu hospodárskych zvierat chovaných alebo držaných na farmárske účely podľa tohto nariadenia sa vzťahujú ustanovenia osobitného predpisu až do nadobudnutia účinnosti príslušných ustanovení osobitného predpisu, ktorým sa zabezpečí súlad s právom Európskej únie.". 	O 	N 	Pripomienku neakceptujeme. Príloha č. 1, všetky jej body, kopírujú prílohu uvedenú v transponovanej Smernici 98/58/ES v platnom znení. preto sa javí ako dôvodné a opodstatnené ponechanie bodu 19 v prílohe č. 1 nariadenia vlády SR. Zároveň však druhú časť bodu 19 predkladateľ odstraňuje, nakoľko nie je možné podmieňovať použitie a aplikáciu súčasného právneho predpisu účinnosťou prípadného budúceho právneho predpisu.  	
MV SR 	V bode 3, § 4 ods. 2  
V bode 3, § 4 ods. 2 odporúčame slovo „upravené“ nahradiť slovom „ustanovené“. 	O 	N 	Bude ponechaná pôvodná úprava. 	
MV SR 	Ustanovenie bodov 5 a 6 prílohy č. 1 
Ustanovenie bodov 5 a 6 prílohy č. 1 nepatria podľa svojho obsahu do prílohy zákona, pretože neupravuje podmienku chovu zvierat ale povinnosti vlastníka alebo držiteľa vo vzťahu k záznamom a k uchovávaniu tlačív na účely kontroly. Z uvedeného dôvodu navrhujeme takéto ustanovenie presunúť do vhodného ustanovenia paragrafového textu nariadenia.  	O 	N 	Príloha č. 1 bola preberaná zo Smernice 98/58/ES v platnom znení, preto dané body 5 a 6 boli transponované bez zmien ako obsah prílohy k nariadeniu vlády SR. Na dané body prílohy Smernice odkazujú i iné európske predpisy al. akty (napr. Rozhodnutie 2006/778/ES) preto sa nejaví ako účelné a vhodné meniť znenie a chronológiu bodov v slovenskom nariadení. Body 5 a 6 síce ustanovujú povinnosti pre vlastníkov alebo držiteľov zvierat, ale z hľadiska požiadaviek a celkových podmienok chovu viac prislúchajú práve do prílohy č. 1, ktorá má pôsobiť ucelene. Ide o ich špecifické povinnosti, ktoré skôr patria do prílohy, ktorá práve tieto špecifiká má upravovať.  	
Verejnosť 	všeobecná pripomienka 
Do pripravovanej novely navrhujeme zapracovať nasledovné ustanovenia: 
A) Každý, kto chová vodných živočíchovx) mimo hospodárskeho chovuy) v zariadení, prítokom alebo odtokom spojenom s riekou, jazerom, vnútrozemskou vodou, vodným útvarom, útvarom povrchovej vody alebo útvarom podzemnej vody alebo na ne prítokom alebo odtokom spojeným umelým vodným útvaromz) je to povinný oznámiť regionálne príslušnému pracovisku Štátnej potravinovej a veterinárnej správy. Ak sa u takto chovaného vodného živočícha vyskytne podozrenie na nákazu alebo nákaza, je ten kto ho chová povinný riadiť sa legislatívou, platnou pre hospodársky chov vodných živočíchovw). 
B) Ustanovenie A) sa vzťahuje aj na chov rýb vo vodných plochách s výmerou do 25 m2 q). 
--------------------------------- 
x) § 3 ods. 1 písm. e) NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
y) § 3 ods. 1 písm. a) NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
z) § 2 písm. a) až f) a h) zákona č. 364/2004 Z.z. o vodách v znení neskorších predpisov 
w) § 20 a nasl. NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
q) § 1 ods. 3 zákona č. 139/2002 Z.z. o rybárstve v znení neskorších predpisov. 
Zdôvodnenie: 
Hospodársky chov rýb je špecifický tým, že rybochovné zariadenia sú prítokom a odtokom trvalo pripojené na zdroj vody (prameň, vodný tok). V dôsledku toho sú vystavené nebezpečenstvu nákaz od vodných živočíchov, šírených vodou. Aktuálne platná legislatíva upravuje povinnosť registrácie a následného dohľadu iba pre hospodárske chovy, a to iba vo vodných plochách s rozlohou od 25 m2, resp. pre chovy, z ktorých sú produkty uvádzané na trh. Výskyt nákaz v SR a okolitých štátoch v súčasnosti a nedávnej minulosti, vo väzbe na voľný pohyb násad ako ktoréhokoľvek obchodného tovaru v rámci trhu EÚ, vytvára potrebu špecifickej ochrany chovov rýb ako hospodárskych zvierat pred možnosťou rozšírenia nákaz z malých a tzv. „hobby chovov“, ktoré v súčasnosti nepodliehajú povinnému dohľadu ŠVPS. 
Združenie chovateľov rýb na Slovensku 	O 	N 	Pripomienka nebola predkladateľom akceptovaná. Uplatnená pripomienka bola nad rámec navrhovanej novely nariadenia vlády SR č. 322/2003 Z. z. Avšak v prípade, ak sa v budúcnosti bude meniť právna úprava v oblasti akvakultúry, danou požiadavkou predloženou v texte pripomienky sa MPRV SR môže zaoberať.  	
SPPK 	K vlastnému materiálu 
Navrhujeme návrh doplniť o nový novelizačný bod, ktorým sa ustanoví nasledovné: 
x) Každý, kto chová vodných živočíchov x) mimo hospodárskeho chovu y) v zariadení, prítokom alebo odtokom spojenom s riekou, jazerom, vnútrozemskou vodou, vodným útvarom, útvarom povrchovej vody alebo útvarom podzemnej vody alebo na ne prítokom alebo odtokom spojeným umelým vodným útvarom z) je povinný túto skutočnosť oznámiť príslušnej Regionálnej veterinárnej a potravinovej správe. Ten kto chová vodných živočíchov podľa prvej vety, je povinný riadiť sa ustanoveniami osobitného predpisu w), ak sa u týchto živočíchov vyskytne podozrenie na nákazu alebo nákaza. 
xy) Odsek x) sa vzťahuje aj na chov rýb vo vodných plochách s výmerou do 25 m2 q). 
Poznámky pod čiarou k odkazom znejú: 
x) § 3 ods. 1 písm. e) NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
y) § 3 ods. 1 písm. a) NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
z) § 2 písm. a) až f) a h) zákona č. 364/2004 Z.z. o vodách v znení neskorších predpisov 
w) § 20 a nasl. NV SR č. 290/2008 Z.z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení neskorších predpisov. 
q) § 1 ods. 3 zákona č. 139/2002 Z.z. o rybárstve v znení neskorších predpisov. 
Zdôvodnenie: 
Hospodársky chov rýb je špecifický tým, že rybochovné zariadenia sú prítokom a odtokom trvalo pripojené na zdroj vody (prameň, vodný tok). V dôsledku toho sú vystavené nebezpečenstvu nákaz od vodných živočíchov, šírených vodou. Aktuálne platná legislatíva upravuje povinnosť registrácie a následného dohľadu iba pre hospodárske chovy, a to iba vo vodných plochách s rozlohou od 25 m2, resp. pre chovy, z ktorých sú produkty uvádzané na trh. Výskyt nákaz v SR a okolitých štátoch v súčasnosti a nedávnej minulosti, vo väzbe na voľný pohyb násad ako ktoréhokoľvek obchodného tovaru v rámci trhu EÚ, vytvára potrebu špecifickej ochrany chovov rýb ako hospodárskych zvierat pred možnosťou rozšírenia nákaz z malých a tzv. „hobby chovov“, ktoré v súčasnosti nepodliehajú povinnému dohľadu ŠVPS. 	Z 	N 	Na rozporovom konaní, ktoré sa uskutočnilo 23. októbra Slovenská poľnohospodárska a potravinárska komora (ďalej len "SPPK") upustila zo svojej uplatnenej zásadnej pripomienky. 
Predkladaný návrh zo strany SPPK bol nad rámec novely nariadenia vlády Slovenskej republiky č. 322/2003 Z. z. Účastníci rozporového konania však komunikovali o možnom zakomponovaní predkladanej pripomienky zo strany SPPK v budúcnosti, ak sa bude meniť právna úprava v oblasti akvakultúry.